EkBass/fiwiki-20250220-pages-articles huggingface dataset:
Aphloiaceae

Aphloiaceae on koppisiemenisten Crossosomatales-lahkoon kuuluva kasviheimo, jossa on vain yksi laji: teekki (Aphloia theiformis), joskin arvellaan, että lajeja olisi useampi.Stevens 2001–, viitattu 9.12.2014. == Tuntomerkit == Teekki on ainavihanta pensas tai pieni puu, jonka oksat ovat karvattomia. Lehdet sijaitsevat kahdessa rivissä ja ovat sahalaitaisia ja usein korvakkeellisia. Kukat ovat lehtihankaisissa ryhmissä, ja niissä on maljamainen pohjus (hypanthium), noin seitsemän kehälehteä, paljon heteitä ja yksi emilehti. Luotti on vartaloton, rengasmainen, kilpimäinen ja kaksiliuskainen. Emilehdessä on noin kymmenen siemenaihetta. Hedelmä on marja, jossa kehä ja hetiö ovat jäljellä. Siemenessä on käyrä ja liereä alkio. == Levinneisyys == Teekki kasvaa Itä-Afrikassa, Madagaskarilla, Maskareeneilla ja Seychelleillä.http://www.mobot.org/mobot/research/apweb/maps/Aphloiaceae.gif == Luokittelu == Aiemmin teekit (Aphloia) vietiin heimoon Flacourtiaceae, vaikka teekin anatomia poikkeaakin Flacourtiaceaen anatomiasta. Takhtajan (1997) sijoitti teekin omaan heimoonsa lahkossa Violales, johon Flacourtiaceaekin kuului. Nyttemmin teekit ovat löytäneet paikkansa Crossosomatales-lahkossa sisarusparina heimojen Geissolomataceae ja Strasburgeriaceae rinnalla. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Crossosomatales Luokka:Kasviheimot
Ivan Bátory

Ivan Bátory (s. 3. toukokuuta 1975 Liptovský Mikuláš) on uransa jo päättänyt slovakialainen maastohiihtäjä. Hän edusti urallaan SKP Strbske Plesoa. Bátory debytoi maastohiihdon maailmancupissa joulukuussa 1993 Santa Caterinassa ollen 30 kilometrin perinteisen hiihtotavan kilpailussa 89. Ensimmäiset maailmancupin pisteensä Bátory saavutti Tauplitzalmin 15 kilometrin perinteisen kilpailussa joulukuussa 1994 ollen 28. Hänen paras sijoituksensa maailmancupin osakilpailussa on kolmas, jonka hän on saavuttanut kolme kertaa. Ensimmäinen kolmas sija tuli marraskuussa 1999 Kiirunan 10 kilometrin perinteisellä, toinen palkintokorokesija Davosin 15 kilometrin perinteiseltä joulukuussa 2001 ja viimeinen kolmas sija Beitostölenin 15 kilometrin perinteiseltä. Bátory lopetti uransa vuonna 2011. Bátory osallistui urallaan viisiin talviolympialaisiin peräkkäin vuosina 1994-2010. Hänen paras sijoituksensa on parisprintin kahdeksas sija vuoden 2006 olympialaisista Torinosta. Paras henkilökohtainen sijoitus on 19. Naganon kisojen 1998 50 kilometriltä. Bátory on osallistunut myös yhdeksiin MM-kilpailuihin peräkkäin vuosina 1995-2011. Hänen paras sijoituksensa on kuudes vuoden 2003 MM-kisojen 15 kilometrin perinteisen hiihtotavan kilpailusta Val di Fiemmestä. == Lähteet == * http://data.fis-ski.com/dynamic/athlete- biography.html?sector=CC&competitorid;=3323&type;=result&category;=WSC&season;=ALL&sort;=&discipline;=ALL&position;=30&place;=&Submit;=Search&limit;=100 Luokka:Slovakialaiset maastohiihtäjät Luokka:Vuonna 1975 syntyneet Luokka:Elävät henkilöt
Samsung Galaxy Alpha

Samsung Galaxy Alpha on Samsung Electronicsin elokuussa 2014 julkaisema älypuhelin. Puhelin on ensimmäinen Samsungin Galaxy -sarjasta, jonka kuori on alumiinia. Puhelimen mitat ovat 132,4 × 65,5 × 6,7 millimetriä, ja se painaa 115 grammaa. Puhelimessa on 4,7 tuuman Super AMOLED -kosketusnäyttö ja 32 gigatavua tallennustilaa. Alphassa on 12 megapikselin takakamera ja 2,1 megapikselin etukamera. Akun kapasiteetti on 1 860 milliampeerituntia. Puhelin on kokoonsa nähden ohut, vain 6,7 millimetriä. Käyttöjärjestelmänä on Android 4.4.4 (KitKat), joka on päivitettävissä Android 5.0.2 (Lollipop) -versioon. == Lähteet == == Aiheesta muualla == * Puhelin Samsungin sivuilla Galaxy Alpha Luokka:Android-pohjaiset laitteet‎ Luokka:Vuoden 2014 matkapuhelimet Luokka:Kosketusnäytölliset älypuhelimet
Geissolomataceae

Geissolomataceae on koppisiemenisten Crossosomatales-lahkoon kuuluva kasviheimo, johon kuuluu vai yksi laji: Geissoloma marginatum.Stevens 2001–, viittaus 9.12.2014. == Tuntomerkit == Kasvi on ainavihanta pensas, johon kerääntyy alumiinia. Lehtiasento on vastakkainen, lapa ehytlaitainen, teräväkärkinen ja kourasuoninen. Ruodissa on korvakemaiset ulokkeet. Kukat sijaitsevat yksittäin lehtihangoissa, ja niiden tyvellä on kolmesta neljään paria tukilehtiä. Kehä on yksikiehkurainen, teriömäinen ja tyveltä yhteen kasvanut, neljälukuinen. Hetiö kiinnittyy kehän tyveen. Sikiäin koostuu neljästä yhteen kasvaneesta emilehdestä. Hedelmä on selkäluomainen kota, jota verhiö suojaa. Siemenessä on uloke eli karunkkeli. == Levinneisyys == Geissoloma marginatum kasvaa Etelä-Afrikan Kapmaassa.http://www.mobot.org/mobot/research/apweb/maps/geissolomataceaemap.gif == Luokittelu == Heimon lähin sukulainen on Strasburgeriaceae. Cronquist (1981) luokitteli Geissolomataceaen Celastrales-lahkoon, Takhtajan (1997) taas Ericanae-ylälahkoon. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * kuvia: http://www.ispotnature.org/species- dictionaries/sanbi/Geissoloma%20marginatum Luokka:Crossosomatales Luokka:Kasviheimot
Eeva Luotonen

Eeva Luotonen (s. 2. syyskuuta 1954) on suomalainen radiotoimittaja, joka tunnetaan Yle Radio 1:lle tekemistään kulttuuri- ja kirjallisuusohjelmista. Vuonna 2008 hän sai Eino Leinon palkinnonVuoden 2008 Eino Leinon palkinnon saa Eeva Luotonen viisaista ja paneutuneista radio-ohjelmista , Eino Leinon Seura tiedottaa 11.3.2008, Suomen Kirjasäätiö, viitattu 9.12.2014. ja tiedonjulkistamisen valtionpalkinnon.Turkuun kolme tiedonjulkistamispalkintoa , Turun Sanomat 14.4.2008, viitattu 9.12.2014. Luotonen kävi koulunsa Tampereella ja valmistui 1983 filosofian kandidaatiksi Turun yliopistosta pääaineina yleinen kirjallisuustiede ja yleinen historia. Hän on tehnyt radio- ohjelmia vuodesta 1986 Yleisradion ykköskanavalle. Näihin kuuluvat ohjelmasarjat Taiteessa tapahtuu, Runopankin aarteita, Kulttuurin ajankuvia, Kulttuurikahvila, Eeva Luotosen viisasten kerho ja Kuka on kukin kirjallisuudessa. Hän on myös yksi Päivän mietelauseiden valitsijoista.Toimittajat: Eeva Luotonen , Yleisradio, viitattu 9.12.2014. Vuosina 1994–1997 Luotonen toimi radion humanististen tiedeohjelmien vastaavana tuottajana ja vuosina 2000–2002 radion kulttuuritoimituksen toimituspäällikkönä. Eino Leinon Seuran palkintoraati kuvaili Luotosta palkintoperusteissaan vuonna 2008: > Eeva Luotonen on laajasti sivistynyt kulttuuritoimittaja, jonka > työskentelytapaan kuuluvat perusteelliset taustatyöt ja vailla > itsekorostusta tehdyt haastattelut. Luotonen luottaa työssään kuulijoiden > älyyn ja keskittymiskykyyn. Hänen johdattelemansa pitkät, sisällöllisesti > rikkaat keskusteluohjelmat ravitsevat kulttuurinnälkäisiä ja tarjoavat > uutishorisontin ylittäviä oivalluksia. ==Lähteet== Luokka:Suomalaiset radiotoimittajat Luokka:Eino Leinon palkinnon saajat Luokka:Vuonna 1954 syntyneet Luokka:Elävät henkilöt
Tuononen

Tuononen on suomalainen sukunimi, joka on muun muassa seuraavilla henkilöillä: * Heikki M. Tuononen (s. 1978), kemian professori ja akatemiatutkija * Iiris Tuononen, muusikko ja elokuvantekijä * Jere Tuononen (s. 2002), kristillisdemokraattinen poliitikko ja toimittaja * Matti Tuononen (s. 1964), Äänekosken kaupunginjohtaja * Paavo Tuononen (1887–1982), jääkärivänrikki * Petri Tuononen (s. 1967), jääkiekkovalmentaja * Roni Tuononen (s. 1994), salibandymaalivahti * Tiina Tuononen (s. 1961), seitsenottelija.
Hjalmar Söderman

Hjalmar Aleksander Söderman (30. maaliskuuta 1878 Hämeenlinna – 24. lokakuuta 1949) oli suomalainen kenraalimajuri. Söderman kävi kadettikoulun 1900 ja opiskeli Hannoverissa Saksassa. Hän toimi vakuutusyhtiö Pohjolassa 1902-1912 sekä oli vakuutusyhtiö Vellamon toimitusjohtaja 1912-1919. Vuoden 1918 sotaan hän osallistui valkoisten puolelle ottaen osaa myös suunnitteluun ja asekuljetuksiin. Sodan aikana hän toimi Vaasan komendanttina sekä myös pataljoonankomentajana. Rauhan aikana hän toimi meripuolustuksen intendenttinä 1919, puolustusministeriön intendenttinä 1919-1921 sekä sotaväen taloustarkastajana 1921-1928. Hän oli mukana laatimassa Suomen armeijan talousohjesääntöä 1928. Hänet ylennettiin kenraalimajuriksi 1928. ==Lähteet== * https://runeberg.org/aikalais/1934/0659.html Luokka:Suomalaiset kenraalit Luokka:Vuonna 1878 syntyneet Luokka:Vuonna 1949 kuolleet
Heikki M. Tuononen

Heikki M. Tuononen (s. 1978 Nurmes)Heikki Tuononen kemian professuuriin Jyväskylän yliopisto 08/2015 Viitattu 19.11.2015 on suomalainen kemisti ja professori. Hän toimii Jyväskylän yliopistossa kemian professorina vuodesta 2016. ==Tieteellinen ura== Tuononen on opiskellut kemiaa Calgaryn ja Jyväskylän yliopistoissa. Hän väitteli vuonna 2005 Jyväskylän yliopistossa kemian tohtoriksi epäorgaanisen kemian alalta. Vuonna 2008 hänet nimitettiin Oulun yliopiston laskennallisen epäorgaanisen kemian dosentiksi. Jyväskylän yliopistossa hän aloitti yliopistonlehtorina 2011. Vuosina 2008–2010 Tuononen työskenteli Jyväskylän yliopiston kemian laitoksella Suomen Akatemian tutkijatohtorina. Sen jälkeen hän toimi laitoksella Suomen Akatemian rahoittamana akatemiatutkijana toimikaudella 2010–2015. Heikki M. Tuononen on urallaan julkaissut yli 80 tieteellistä artikkelia, joita on julkaistu mm. kansainvälisesti arvostetuissa julkaisusarjoissa Science ja Nature Chemistry. ===Professoriksi=== Tuononen nimitettiin Jyväskylän yliopistoon kemian professuuriin (erikoisalana epäorgaaninen rakennekemia) vuoden alusta 2016 lähtien. Professuuri on poikkitieteellinen ja se sijoittuu nanotieteiden ja epäorgaanisen kemian aloille. Epäorgaanisen kemian osa-alueista se kattaa rakennekemian lisäksi laskennallisen kemian. ==Tutkimusalueet== Heikki Tuonosen tutkimusryhmä on keskittynyt uusien parittomia elektroneja sisältävien molekyylien eli radikaalien valmistukseen. Tutkimuksen avulla pyritään selvittämään, soveltuvatko valmistetut radikaalit uusien magneettisten molekyylimateriaalien lähtöaineiksi.Annual Report 2014 Pohjoismainen kemianpalkinto akatemiatutkija Heikki M. Tuonoselle. Jyväskylän yliopiston matemaattis-luonnontieteellinen tiedekunta. (PDF) Viitattu 19.11.2015 Samalla ryhmä selvittää kemiallisten reaktioiden mekanismeja laskennallisten menetelmien avulla. Tutkimuksen tuloksia pyritään jatkossa hyödyntämään, kun suunnitellaan uusia entsyymien tyyppisiä katalyyttejä eli aineita, jotka nopeuttavat kemiallista reaktiota tai saavat reaktion tapahtumaan normaalia alhaisemmassa lämpötilassa. Tuononen on tutkinut myös metallien ja metalliyhdisteiden ominaisuuksia jäljitteleviä yhdisteitä ja materiaaleja. Hän on selvittänyt niiden erilaisia käyttösovelluksia mm. kemiallisessa katalyysissä. ==Tunnustukset== Heikki M. Tuononen sai 2014 ruotsalaisen tiedeseuran (Kungliga Fysiografiska Sällskapet i Lund – Akademi för naturvetenskap, medicin och teknik) jakaman Ingrid ja Sten Ahrlandin palkinnon. Palkinto myönnetään joka viides vuosi kemian alalla ansioituneelle nuorelle tutkijalle. == Lähteet == == Aiheesta muualla == * Tuonosen kotisivu, Jyväskylän yliopisto Luokka:Suomalaiset kemistit Luokka:Jyväskylän yliopiston professorit Luokka:Vuonna 1978 syntyneet Luokka:Elävät henkilöt
My Mad Fat Diary

My Mad Fat Diary on brittiläinen televisiosarja. Se perustuu Rae Earlin kirjoittamaan samannimiseen teokseen. Sarjassa seurataan 16-vuotiaan Rae Earlin elämää. Rae on juuri jättänyt psykiatrisen sairaalan, jossa on ollut neljä kuukautta hoidossa. Hän alkaa viettää aikaa vanhan parhaan ystävänsä Chloen kanssa, joka ei tiedä Raen mielenterveysongelmista. Chloe uskoo Raen olleen Ranskassa viimeiset neljä kuukautta. Rae yrittää pitää tämä tiedon salassa ja tehdä vaikutuksen Chloen ystäviin Izzyyn, Archieen, Chopiin ja Finniin. My mad fat diary -televisiosarjaa on tehty neljä kautta, vuosina 2013-2015. Pääosaa sarjassa esittää Sharon Rooney ja muissa rooleissa nähdään mm. Jodie Comer (Chloe), Nico Mirallegro (Finn), Dan Cohen (Archie) ja Ciara Baxendale (Izzy). Luokka:2010-luvun brittiläiset draamakomediasarjat Luokka:2010-luvun nuortendraamasarjat Luokka:E4:n televisio-ohjelmat
Pikkulammi (Sastamala)

Pikkulammi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Ovaalin muotoisen järven halkaisija on 100 metriä. Järven luusua sijaitsee järven etelärannalla, josta saa alkunsa 450 metriä pitkä laskuoja Lumiaistenojaan, joka yhtyy Sävijokeen. Sen ranta on pääosin soista metsämaastoa ja sen rannat ovat rakentamattomat eikä sinne kulje tietä. == Lähteet == Luokka:Sastamalan järvet Luokka:Sävijoen alue
Majaniemenjärvi

Majaniemenjärvi eli Lumiaisjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 1,5 hehtaaria ja sen pituus on 200 metriä ja leveys 110 metriä. Järven läpi virtaa Lumiaisoja, joka yhtyy Sävijokeen. Järven rantaviiva on 0,73 kilometriä pitkä ja ranta on pääosin soista metsämaastoa. Lounainen ranta rajoittuu korkeaan rinteeseen. Lumiaisojan läpi virtaavaan jokeen rajoittuu paljon peltoja, mutta itse järvi on metsän ympäröimää. Rantoja ei ole rakennettu, mutta läheltä kulkee hiekkatie. == Lähteet == Luokka:Suodenniemen järvet Luokka:Sävijoen alue
Liisa Tukkimäki

Liisa Tukkimäki on suomalainen radiotoimittaja, joka teki yli 35-vuotisen uran Yleisradiossa. Vuonna 2012 hänelle myönnettiin valtion journalistipalkinto. Koulutukseltaan hän on filosofian kandidaatti.Valtion journalistipalkinnot neljälle toimittajalle, Opetus- ja kulttuuriministeriö 4.6.2012, viitattu 9.12.2014. Kuopiosta kotoisin oleva Tukkimäki valittiin ensimmäiseksi varsinaiseksi juontajaksi radion vastaperustettuun Tänään iltapäivällä - ajankohtaisohjelmaan vuonna 1972. Sen lisäksi Tukkimäki teki 1970-luvulla lukuisia reportaasi- ja haastattelumatkoja Suomessa ja selosti radioon muun Ruotsin kuninkaalliset häät kesäkuussa 1976. Hän on ollut toimittajana radion kulttuuritoimituksessa sekä muun muassa Kansanradiossa 1980-luvun alussa. Hän toimi Pääministerin haastattelutunti -ohjelman puheenjohtajana usean vuoden ajan.Niiranen, Janne: Liisa Tukkimäki palkittiin valtion journalistipalkinnolla , Savon Sanomat 4.6.2012, viitattu 9.12.2014. Vuonna 1986 Tukkimäki valittiin radion ajankohtaisohjelmien toimitussihteeriksi, ja hän toimi vuodesta 1997 lähtien tuottaja- tai toimituspäällikkötehtävissä eläkkeelle siirtymiseensä 28. helmikuuta 2009 saakka. Tukkimäki on kirjoittanut kirjan Varuskuntaelämää Kuopion kasarmilla 1940- ja 1950-luvulla (Snellman-Instituutti 1998, ISSN 1236-1747). Liisa Tukkimäen äiti Hilkka Tukkimäki oli myös toimittaja ja isä Eino Tukkimäki upseeri. ==Lähteet== Luokka:Suomalaiset radiotoimittajat Luokka:Syntymävuosi puuttuu Luokka:Elävät henkilöt
Hey There Delilah

Hey There Delilah on yhdysvaltalaisen pop-punkyhtye Plain White T’sin kappale. Se julkaistiin heidän kolmannen, All That We Needed -studioalbuminsa kolmantena singlenä toukokuussa 2006. Kappletta soitettiin runsaasti radiossa seuraavan vuoden aikana ja se saavutti jopa Billboard Hot 100 -listan ensimmäisen sijan heinäkuussa 2007. Vuoteen 2011 mennessä singleä oli myyty Yhdysvalloissa 4 476 000 kopiota. ==Lähteet== Luokka:Vuoden 2006 kappaleet Luokka:Yhdysvaltalaiset popkappaleet Luokka:Yhdysvaltalaiset punkkappaleet Luokka:Billboard Hot 100 -listan ykköset
Topi Tossavainen

Topi Tossavainen (s. 12. maaliskuuta 1978) on suomalainen entinen freestylelumilautailija. Tossavainen ehti lumilautailla ammatikseen neljä vuotta ja hänen uransa päättyi loukkaantumiseen. Tossavainen on menestynyt myös breakdancessa, vuonna 2003 hän sijoittui SM-kilpailuissa kolmanneksi ja 2004 MM-kilpailuissa sijalle 9. Urheilu-uran jälkeen hän on toiminut Roihu- lehden päätoimittajana sekä luonut uraa kuvataiteilijana. Luokka:Suomalaiset lumilautailijat Luokka:Vuonna 1978 syntyneet Luokka:Elävät henkilöt
Markku Hirvonen

Markku Hirvonen (s. 1960 Pielavesi) on turkulainen eräkirjailija. Hirvonen on koulutukseltaan terveystieteiden maisteri (TtM) ja hän työskentelee opettajana. Hirvonen on kotoisin Pielavedeltä, mutta on asunut kolmekymmentä vuotta Turussa. Hirvonen harrastaa metsästystä, perhokalastusta ja tunturivaellusta. Hän on julkaissut eräaiheisia novelleja lehdissä ja antologioissa ja voitti Eränkävijä -kirjoituskilpailun 2010 ja 2011. Hirvosen esikoisteos Metsotaistelu julkaistiin Kariston kustantamana 2014, siinä on yhteensä kolmetoista eränovellia. == Teokset == * Teerenpelit, 2016 * Postia pyymiehelle, 2015 * Metsotaistelu, novellikokoelma. Karisto, 2014 == Lähteet == ==Aiheesta muualla== * Metsotaistelu -kirjan arvostelu Turun Sanomissa (Viitattu 9.12.2014) * Markku Hirvosen kirjailijasivut (Viitattu 28.8.2017) Luokka:Suomalaiset kirjailijat Luokka:Vuonna 1960 syntyneet Luokka:Elävät henkilöt
Ji Dong-won

Ji Dong-won (; s. 28. toukokuuta 1993 Chuja) on eteläkorealainen jalkapalloilija ja olympiamitalisti, joka edustaa Bundesliigassa pelaavaa Mainzia. Oikeajalkainen Ji on pelipaikaltaan hyökkääjä. Hän pelaa myös Etelä- Korean jalkapallomaajoukkueessa. == Seurajoukkueura == Jin kasvattajaseura on Chunnam Dragons, jota hän edusti K-Leaguessa vuodet 2010–2011. Kesällä 2011 Ji siirtyi Englannin Valioliigan Sunderlandiin. Debyytti Valioliigassa tapahtui saman vuoden elokuussa ja ensimmäinen maali syntyi syyskuussa Chelseaa vastaan. Ji ei kuitenkaan tehnyt Valioliigassa läpimurtoa vaan siirtyi tammikuussa 2013 lainalle Bundesliigan FC Augsburgiin. Hän pelasi kauden loppuun mennessä 17 peliä tehden viisi maalia ja piti nousijaseuran sarjassa. Ji pelasi kauden 2013–2014 syksyn Sunderlandissa, minkä jälkeen FC Augsburg osti hänet itselleen tammikuussa 2014. Puolen vuoden Augsburg-jakson jälkeen Ji vaihtoi seuraa jälleen, nyt Bundesliigassa niin ikään pelaavaan Borussia Dortmundiin kesällä 2014. Hän ei kuitenkaan päässyt seuran ykkösjoukkueessa vaan pelasi vain kakkosjoukkueessa. Tammikuussa 2015 Ji palasi Augsburgiin. Hän pelasi joukkueessa tällä kertaa viitenä eri kautena yhteensä 84 bundesliigaottelua ja teki niissä seitsemän maalia. Tammi-kesäkuussa 2018 hän pelasi lainalla 2. Bundesliigan Darmstadtissa. Kesällä 2019 hän siirtyi Mainziin mutta oli loukkaantumisen vuoksi pitkään sivussa ja pelasi koko kautena vain neljä bundesliigaottelua touko-kesäkuussa 2020. == Maajoukkueura == Nuorten maajoukkueissa pelannut Ji debytoi Etelä-Korean jalkapallomaajoukkueessa joulukuussa 2010 Syyriaa vastaan. Hän voitti pronssia vuoden 2010 Aasian kisoissa. Vuoden 2011 Aasian-mestaruuskilpailuissakin Ji voitti joukkueensa kanssa pronssia, tehden kuudessa pelissä neljä maalia. Vuonna 2012 Ji oli mukana voittamassa olympiapronssia vuoden 2012 kesäolympialaisissa Lontoossa. Hänet valittiin mukaan myös 2014 MM-kisoihin Brasiliaan, jossa Ji pelasi kahdessa Etelä-Korean kolmesta alkulohkopelistä. Vuonna 2019 Ji pelasi Aasian-mestaruuskilpailuissa. == Lähteet == * * http://www.national-football-teams.com/player/39561/Dong_Won_Ji.html * http://www.fifa.com/worldcup/players/player=330689/played-matches.html Luokka:Eteläkorealaiset jalkapalloilijat Luokka:Eteläkorealaiset olympiamitalistit Luokka:Vuonna 1991 syntyneet Luokka:Elävät henkilöt
Somebody That I Used to Know

Somebody That I Used to Know on belgialais-australialaisen laulaja- lauluntekijä Gotyen kappale, jolla vierailee uusiseelantilainen laulaja- kitaristi Kimbra. Kappaleen julkaisi Eleven Music Gotyen kolmannen, Making Mirrors -studioalbumin toisena singlenä 5. heinäkuuta 2011. Myöhemmin sen julkaisi Universal Music Group Britanniassa joulukuussa 2011 ja tammikuussa 2012 Yhdysvalloissa ja Irlannissa. Kappaleen sanoitti ja tuotti Gotye hänen vanhempiensa talolla Morningtonin niemimaalla Victoriassa ja sanoituksellisesti se kertoo hänen kokemuksistaan parisuhteissaan. ”Somebody That I Used to Know” on keskitempoinen indie pop -balladi. Se sisältää samanlaisuuksia Luiz Bonfan vuonna 1967 Luiz Bonfa Plays Great Songs -albumilta julkaistun kappaleen ”Seville” kanssa. Kappale sai pääosin positiivisen vastaanoton kriitikoilta, jotka huomioivat sen samanlaisuuksia Stingin, Peter Gabrielin sekä yhdysvaltalaisen folk-yhtyeen Bon Iverin kappaleiden ja teosten välillä. Australiassa kappale voitti Triple J Hottest 100 -kyselyn vuonna 2011 sekä ARIA Awardin vuoden parhaasta kappaleesta sekä parhaasta videosta, samalla kun Kimbra äänestettiin vuoden parhaaksi naisartistiksi ja Gotye nimettiin vuoden parhaaksi miesartistiksi sekä vuoden tuottajaksi. Kappale sijoittui Triple J Hottest 100 of the Past 20 Years, 2013 -listan yhdeksännelle sijalle. Kappale palkittiin vuoden 2013 Grammy-gaalassa parhaan pop-duo/ryhmäesityksen sekä vuoden levytyksen Grammy-palkinnoilla. Kaupallisesti "Somebody That I Used to Know" on Gotyen menestynein kappale ja toimii tämän myötä myös nimikkokappaleena. Se on saavuttanut listojen kärkisijoituksia Yhdysvalloissa, Isossa-Britanniassa, Australiassa sekä 23 muun valtion singlelistoilla. Kappale pääsi kymmenen parhaan joukkoon yli kolmessakymmenessä valtiossa ympäri maailmaa. Kappaletta on myyty maailmanlaajuisesti yli 13 miljoonaa kopiota, muodostuen yhdeksi kaikkien aikojen myydyimmistä digitaalisista singleistä. Se myös saavutti vuoden päätöslistan kärjen Billboard Magazinen listoilla (mukaan lukien Hot 100, Adult Pop Songs ja Alternative Songs) sekä muilla nauhoitelistoilla ympäri maailmaa. "Somebody That I Used to Know" on esitetty lukuisia kertoja lukuisissa Yhdysvaltain televisio-ohjelmissa, kuten The Voicella, American Idolissa sekä Saturday Night Livessä. Kappaleesta on tehnyt oman versionsa kanadalainen indie rock -yhtye Walk off the Earth käyttämällä kitaraa, jota soittavat samanaikaisesti yhtyeen kaikki viisi jäsentä. Menestyskappaleeseen liittyvä musiikkivideon ohjasi australialaisartisti Natasha Pincus. Video, joka on kerännyt YouTubessa marraskuuhun 2014 mennessä yli 570 miljoonaa näyttökertaa, koki ensiesityksensä 30. heinäkuuta 2011. Videolla Gotye ja Kimbra laulavat alasti valkoista taustaa vasten. Samalla kun he laulavat, maalikuviot kattavat heidän ihonsa sekä taustan stop motion -animaation avulla. ==Lähteet== Luokka:Vuoden 2011 kappaleet Luokka:Australialaiset musiikkikappaleet Luokka:Grammy-palkitut kappaleet Luokka:Billboard Hot 100 -listan ykköset
Alinen-Pylppynä

Alinen-Pylppynä on Pirkanmaan Sastamalan ja Satakunnan Porin rajalla sijaitseva järvi, joka kuuluu Kokemäenjoen vesistön Kauvatsanjoen valuma- alueen Sävijoen alueeseen. == Maantiede == Järven pinta-ala on 2,3 hehtaaria ja sen pituus on 220 metriä ja leveys 180 metriä. Siihen laskee Keskisen- Pylppynän laskuoja. Järven luusua sijaitsee järven kaakkoisrannalla, josta saa alkunsa 700 metriä pitkä laskuoja, joka yhtyy Lumiaisojaan Majaniemen kohdalla ja joka vuorostaan yhtyy Sävijokeen. Järven rantaviiva on 0,61 kilometriä pitkä ja ranta on pääosin moreeni- ja kalliopohjaista metsämaastoa, mutta sen itäranta on soista metsää. Etelärannalla on kaksi loma-asuntoa, joille johtaa tie Taipaleen kylältä. Järven poikki kulkee Sastamalan ja Lavian välinen raja niin, että suurin osa järvestä kuuluu Sastamalan puolelle. == Lähteet == Luokka:Sävijoen alue Luokka:Lavian järvet Luokka:Suodenniemen järvet
Keskinen-Pylppynä

Keskinen-Pylppynä on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 5,2 hehtaaria, pituus 450 metriä ja leveys 150 metriä. Järvellä on kolme tulo-ojaa, joista yksi toimii Ylisen-Pylppynän laskuojana, toinen saa vetensä Kalatonlammen suolta ja kolmas suo-ojana. Järven luusua sijaitsee järven itärannalla, josta saa alkunsa 50 metriä pitkä laskuoja Aliseen-Pylppynään. Ojan vuoksi molempien järvien vedenpinta on yhtä korkealla. Järven rantaviiva on 1,2 kilometriä pitkä. Rannasta on puolet suometsää ja puolet moreeni- ja kalliopohjaista metsämaastoa. Etelärannalla on kolme loma-asuntoa, joille johtaa Taipaleen kylältä metsätie. Sastamalan ja Lavian välinen raja sivuaa järven itärantaa. == Lähteet == Luokka:Lavian järvet Luokka:Sävijoen alue
Ylinen-Pylppynä

Ylinen-Pylppynä on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 1,3 hehtaaria ja sen pituus on 170 metriä ja leveys 120 metriä. Sillä on kolme tulo-ojaa, jotka liittyvät suon ojitukseen ja yksi lisäksi on Saarijärven laskuoja. Järven luusua sijaitsee järven lounaisrannalla, josta saa alkunsa 400 metriä pitkä laskuoja Keskiseen-Pylppynään, jonka vedet laskevat Alisen-Pylppynän kautta Lumiaisojaan, joka yhtyy Sävijokeen. Järven rantaviiva on 0,44 kilometriä pitkä ja ranta on kokonaan metsäistä suota. Sen rannat ovat rakentamattomia eikä sinne johda teitä. == Lähteet == Luokka:Lavian järvet Luokka:Sävijoen alue
Kalatonlampi (Sävi)

Kalatonlampi on Satakunnan Porissa ja entisessä Laviassa sijaitseva lampi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Lammen pituus on 100 metriä ja leveys 60 metriä. Lampi sijaitsee keskellä metsäistä suota, joka on osittain ojitettua. Lammen rannasta puolet on avosuota. Lampeen ei johda tai siitä ei johda poiskaan ojia. Läheinen oja virtaa alemmaksi yhteen keskisen-Pylpynän tulo-ojaan. == Lähteet == Luokka:Lavian järvet Luokka:Sävijoen alue
BK Derby Bandy

BK Derby Bandy on vuonna 1912 perustetun linköpingläisen palloilun yleisseura BK Derbyn jääpallojaosto. Seura on pelannut 2010-luvulla kolmanneksi korkeimmalla sarjatasolla Division 1.:ssä. BK Derby perusti jääpallojoukkueen vuonna 1919, ja pian se haastoi sen aikaisen paikkakunnan jääpallon suurseuran Linköpings AIK:n. Ensimmäisen kerran Derby voitti paikalliskilpailijansa vuonna 1924 ja saavutti alueellisen mestaruuden. Seura nousi Ruotsin pääsarjaan eli silloiseen 1. divisioonaan kaudella 1935, mutta seura putosi sarjasta heti ensimmäisenä pääsarjakautenaan. Seuraavat pääsarjakaudet Derbyllä olivat vuonna 1940, 1949 ja 1955. Seura ei onnistunut säilyttämään sarjapaikkaansa, vaan putosi aina alemmalle sarjatasolle jokaisen pääsarjakautensa päätteeksi. 1940-luvulla joukkueen tunnetuin pelaaja oli Astor Printz, joka pelasi myös Ruotsin silloisesa maajoukkueessa. BK Derbyn seuraava eli viides esiintyminen jääpallon pääsarjassa tapahtui 50 vuotta myöhemmin, kun seura pelasi kauden 2005-06 Allsvenskanissa. Väliin jääneen 50 vuoden aikana seura jääpallotoiminta hiipui niin, että 1980-luvulla perustettu kakkosjoukkue Stångebro BK hoiti jääpallotoimintaa vuosina 1982-2003. Sen jälkeen seura käytti lyhennettä BK Derby-Stångebro. Seuran noustua pääsarjaan päätettiin ottaa käyttöön perinteinen BK Derby-nimi. Sen jälkeen BK Derby pelasi toiseksi korkeinta sarjatasoa eli Allsvenskania, mutta luopui ennen kauden 2008 alkua sarjapaikastaan. Sen jälkeen seura on pelannut maan kolmanneksi korkeimmalla sarjatasolla. ==Aiheesta muualla== * Joukkueen virallinen sivu == Lähteet == Luokka:Ruotsalaiset jääpalloseurat Luokka:Linköpingin kunta Luokka:Vuonna 1912 perustetut urheiluseurat
Mustajärvi (Sävi, länsi)

Mustajärvi on Pirkanmaalla Sastamalan ja Satakunnan Porin (entinen Lavia) rajalla sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 9,4 hehtaaria ja sen pituus on 500 metriä ja leveys 300 metriä. Järven luusua sijaitsee järven pohjoisrannalla, josta saa alkunsa noin kaksi kilometriä pitkä laskuoja Lumiaisojaan, joka yhtyy alempana Sävijokeen. Järven rantaviiva on 1,4 kilometriä pitkä ja ranta on pääosin soistunutta metsää, mutta lännessä ja etelässä ranta rajautuu moreeni- ja kalliopohjaiseen metsämaastoon. Rannoille on rakennettu viisi loma-asuntoa, joille johtaa tie Laviasta ja Torisevanmaalta. == Lähteet == Luokka:Suodenniemen järvet Luokka:Sävijoen alue Luokka:Lavian järvet
Miles Teller

Miles Alexander Teller (s. 20. helmikuuta 1987 Downingtown, Pennsylvania) on yhdysvaltalainen näyttelijä. Hänet tunnetaan muun muassa rooleistaan elokuvissa Rabbit Hole – takaisin elämään (2010), Footloose (2011), Project X (2012), Sinkkuna suhteessa (2014), Divergent – Outolintu (2014), Two Night Stand (2014), Whiplash (2014), Outolintu-sarja: Kapinallinen (2015), Fantastic Four (2015) ja Top Gun: Maverick (2022). == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2010 Rabbit Hole – takaisin elämään Rabbit Hole Jason 2011 Footloose Footloose Willard Hewitt 2012 Project X Project X Miles 2013 The Spectacular Now The Spectacular Now Sutter Keely 2013 21 and Over 21 and Over Miller 2014 Whiplash Whiplash Andrew Neiman 2014 Sinkkuna suhteessa That Awkward Moment Daniel 2014 Divergent – Outolintu Divergent Peter Hayes 2014 Two Night Stand Two Night Stand Alec 2015 Outolintu-sarja: Kapinallinen The Divergent Series: Insurgent Peter Hayes 2015 Fantastic Four Fantastic Four Reed Richards / Herra Fantastinen 2016 Outolintu-sarja: Uskollinen The Divergent Series: Allegiant Peter Hayes 2016 Get a Job Get a Job Will Davis 2016 War Dogs War Dogs David Packouz 2016 Bleed for This Bleed for This Vinny Pazienza 2017 Only the Brave Only the Brave Brendan ”Donut” McDonough 2017 Thank You for Your Service Thank You for Your Service Adam Schumann 2022 Top Gun: Maverick Top Gun: Maverick Bradley ”Rooster” Bradshaw 2022 Spiderhead Spiderhead Jeff Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso(t) 2009 The Unusuals The Unusuals James Boorland "Boorland Day" 2019 Too Old to Die Young Too Old to Die Young Martin Jones 10 jaksoa == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt
Outside (kappale)

Outside on skotlantilaisen DJ-tuottaja Calvin Harrisin kappale hänen neljänneltä, Motion-albumilta. Kappaleella vierailee laulaja-lauluntekijä Ellie Goulding ja se julkaistiin albumin neljäntenä singlenä 20. lokakuuta 2014. Se on toinen kerta kun kyseiset artistit esiintyivät yhdessä vuonna 2013 julkaistun "I Need Your Loven" jälkeen. ==Lähteet== Luokka:Vuoden 2014 kappaleet Luokka:Calvin Harrisin kappaleet Luokka:Ellie Gouldingin kappaleet
Live in London

Live in London voi tarkoittaa: * Live in London (Andraé Crouchin albumi) * Live in London (Amon Düül II:n albumi) * Live in London (The Beach Boysin albumi) * Live in London (Brand New Heaviesin albumi) * Live in London (Bridgit Mendlerin EP) * Live in London (Deep Purplen albumi) * Live in London (Erja Lyytisen albumi) * Live in London (Gene Harrisin albumi) * Live in London (Goldfrappin albumi) * Live in London (Great Whiten albumi) * Live in London (Johnny Diesel and the Injectorsin EP) * Live in London (Judas Priestin albumi) * Live in London (The Only Onesin albumi) * Live in London (Leonard Cohenin albumi) * Live in London (Peggy Leen albumi) * Live in London (Pretendersin albumi) * Live in London (Regina Spektorin albumi) * Live in London (Ricky Skaggsin albumi) * Live in London (Sheer Greedin albumi) * Live in London (Steppenwolfin albumi) * Live in London (Steve Vain albumi) * Live in London (The Strokesin albumi) * Live in London (Testamentin albumi) * Hannah Montana: Live in London * I Told You I Was Trouble: Live in London, Amy Winehousen album == Katso myös == * Live in London 1980, The Fallin albumi * Live in London & New York, Corinne Bailey Raen albumi * Live in London March 2011, KT Tunstallin albumi
FS Hallebarde (L9062)

Hallebarde (runkonumero L9062) oli Ranskan laivaston CDIC-luokan maihinnousualus (). == Valmistus == Alus tilattiin Villeneuve la Garennesta Société finistérienne de construction navalelta (SFCN), missä köli laskettiin 8. kesäkuuta 1988netmarine.net. Se laskettiin vesille 3. marraskuuta nimellä CDIC 9062 ja otettiin palvelukseen 17. helmikuuta 1989.Marine Militaire - Hallebarde == Palvelus == Alus liitettiin palvelukseen otettaessa Touloniin sijoitettuun Force d'Action Navaleen. Se nimettiin Hallebardeksi 21. heinäkuuta 1997. Alus poistettiin palveluksesta 21. heinäkuuta 2014. == Lähteet == * === Viitteet === Luokka:CDIC-luokan maihinnousualukset
Saarijärvi (Pori, itä)

Saarijärvi on Satakunnan Porin Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 5,1 hehtaaria ja sen pituus on 350 metriä ja leveys 250 metriä. Merkittävin tulo-oja on Katosjärven laskuoja. Järven luusua sijaitsee järven lounaisrannalla, josta saa alkunsa 300 metriä pitkä laskuoja Yliseen-Pylppynään. Se laskee järvien kautta Lumiaisojaan, joka yhtyy lopulta Sävijokeen. Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa, mutta osa siitä on soistunutta. Järven itärannassa on korkea ja 100 metriä pitkä saari. Rannalla on vain yksi loma-asunto, jonne johtaa tie Laviasta ja Torisevankulmalta. == Lähteet == Luokka:Sävijoen alue Luokka:Lavian järvet
FS Dumont D'Urville (L9032)

Dumont D'Urville (runkonumero L9032) on Ranskan laivaston 1983 palvelukseen otettu Champlain-luokan kuljetusalus (). == Valmistus == Alus tilattiin Grand- Quevillystä Ateliers Français de l'Ouestilta, missä köli laskettiin 15. joulukuuta 1980. Se laskettiin vesille 27. marraskuuta 1981 ja otettiin palvelukseen 5. helmikuuta 1983.Marine Militaire - Dumont D'Urville == Palvelus == Alus saapui 13. kesäkuuta 1983 Tahitille aloittaen palveluksensa Papeetella Ranskan Polynesiassa. Se siirrettiin 15. elokuuta 2010 Martiniquelle Fort de Franceen, missä se korvasi sisaraluksensa Francis Garnierin. Alus poistettaneen palveluksesta 2016.netmarine.net == Lähteet == * === Viitteet === Luokka:Champlain-luokan maihinnousutukialukset
Katosjärvi (Pori)

Katosjärvi on Satakunnan Porin Laviassa järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 12,6 hehtaaria ja sen pituus on 550 metriä ja leveys 350 metriä. Järvellä on vain kolme tulo-ojaa, jotka tuovat suovettä Katossuolta. Järven luusua sijaitsee järven kaakkoisrannalla, josta saa alkunsa 400 metriä pitkä laskuoja Saarijärveen. Järven rantaviiva on 1,9 kilometriä pitkä ja ranta on pääosin moreeni- ja kalliopohjaista metsämaastoa, joka on suurimmalta osin soistunutta. Itärannalla Katsovuoren reunalla ja luonaisrannalla on loma- asuntoja, jonne johtaa tietä Laviasta ja Torisevankulmalta. == Lähteet == Luokka:Lavian järvet Luokka:Sävijoen alue
Kalhunjärvi (Sastamala)

Kalhunjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 0,94 hehtaaria ja sen pituus on 250 metriä ja leveys 50 metriä. Järven luusua sijaitsee järven pohjoisrannalla, josta saa alkunsa 400 metriä pitkä laskuoja Lumiaistenojaan. Yhtymäkohta sijaitsee 5,3 kilometriä yläjuoksulle Majaniemenjärveltä. Järven rantaviiva on 0,49 kilometriä pitkä ja ranta on pääosin moreeni- ja kalliopohjaiseen metsämaastoon rajautuvaa suota. Lähellä on entinen maatila ja järven myös ohittaa läheltä Sävin ja Kankaanpään kaupungin välinen maantie. == Lähteet == Luokka:Suodenniemen järvet Luokka:Sävijoen alue
FS La Grandière (L9034)

La Grandière (runkonumero L9034) on Ranskan laivaston 1987 palvelukseen otettu Champlain-luokan kuljetusalus (). == Valmistus == Alus tilattiin Grand- Quevillystä Ateliers Français de l'Ouestilta, missä köli laskettiin 27. elokuuta 1984. Se laskettiin vesille 11. joulukuuta 1985 ja otettiin palvelukseen 21. tammikuuta 1987.Marine Militaire - La Grandière == Palvelus == Alus on Réunionilla Port des Galetsissa, missä se on ollut koko uransa lukuun ottamatta Toulonissa olo aikaa joulukuusta 1994 heinäkuuhun 1996.netmarine.net == Lähteet == * === Viitteet === Luokka:Champlain-luokan maihinnousutukialukset
Kummijärvi

Kummijärvi on Satakunnan Porissa ja entisessä Laviassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Ovaalin muotoisen järven halkaisija on 100 metriä. Järven luusua sijaitsee järven kaakkoisrannalla, josta saa alkunsa 1,3 kilometriä pitkä laskuoja Lumiaisojaan. Oja on osana suonojitusta. Järven ranta on pääosin metsäistä suota. Rannoille ei ole rakennettu mitään. Järven ohi kulkee polku. == Lähteet == Luokka:Lavian järvet Luokka:Sävijoen alue
Frozen (Within Temptationin kappale)

Frozen on Within Temptationin kolmas single The Heart of Everything -studioalbumilta. Single julkaistiin Euroopassa 11. kesäkuuta 2007. Sekä kappale että video käsittelevät perheväkivaltaa. Yhtye lahjoittaa kaikki Sony/BMG:n "Frozenista" saamat tuotot "Child Helpline Internationalille". Isossa-Britanniassa kappale nimeltään "The Howling" valittiin toiseksi singleksi, joka on saatavilla vain digitaalisesti ladattavana. "Frozen" sisältää singleversiot molemmista kappaleista. ==Kappaleet== Normaaliversio # "Frozen" (singleversio) # "The Howling" (singleversio) Maxi versio # "Frozen" (singleversio) # "The Howling" (singleversio) # "Sounds of Freedom" # "What Have You Done" (akustinen live) # "The Cross" (akustinen live) # "Frozen" (video) # "The Howling" (video) ==Listasijoitukset== Lista (2007) Paras sijoitus Alankomaat (Single Top 100) 11 Ranska (SNEP) 78 Saksa (Media Control Charts) 64 ==Lähteet== Luokka:Within Temptationin kappaleet Luokka:Vuoden 2007 kappaleet
Katarina Elisabet Grubb

Katarina Elisabet Grubb (8. helmikuuta 1721 Tukholma – 31. maaliskuuta 1788 Turku) oli miehensä, vuorineuvos Johan Jacob Kijkin kuoltua Teijon ruukin omistaja yli 10 vuoden ajan. Johan Jacob Kijkin kartuttama omaisuus oli yksi Suomen suurimmista. Tärkein osa siitä oli Teijon ruukki, ja koko omaisuus siirtyi lesken, Katarina Elisabet Grubbin elinikäiseen hallintaan. Katarina Elisabet Grubbin suku oli Norrlannista Tukholmaan muuttaneita kauppiaita. Vuonna 1940 Katarina Elisabet Grubbista tuli itseään 15 vuotta vanhemman Johan Jacob Kijkin kolmas vaimo. Kijk oli itsekin aikanaan tullut Tukholmasta Turkuun puotipojaksi kauppias Hans Scheelen palvelukseen. Teijon ruukkiyhtymään kuului Kijkin kuollessa tehdaslaitosten lisäksi viitisenkymmentä maatilaa Perniössä, Halikossa, Kemiössä, Piikkiössä ja Uskelassa. Elinikäinen hallintaoikeus merkitsi, että vasta Katarina Elisabet Grubbin kuoltua 1788 ruukkiyhtymä kiinteistöineen siirtyi Johan Jacob Kijkin liike-elämässä toimiville miespuolisille perillisille. Vuorineuvoksetar Katarina Elisabet Grubb uudisti Teijon tehdasrakennuksia 1780-luvulla. Teijon ja Kirjakkalan ruukit olivat hänen hallinta-aikanaan Suomen menestyneimpiä metallialan yrityksiä. Rautatavaran ohella ruukit tuottivat jonkin verran tervaa, pikeä ja sahatavaraa. Ruukin maatiloilla harjoitettiin karjanhoitoa ja peltoviljelystä. Turusta Grubb oli perinyt tehtaiden ja laivojen osuuksia. Kijkin ja Katarina Elisabet Grubbin pojat Johan Jakob ja Hans Henrik Kijk kuolivat ilman elossa olevia lapsia. Nuorempi tytär Anna Charlotta Kijk (1750—1800) avioitui turkulaisen suurliikemiehen ja laivanvarustajan Jacob Bremerin pojan Josef Bremerin (1743–1814) kanssa , joka hankki Teijon omistukseensa 1794. Katarina Elisabetin veli Mikael Grubb eteni urallaan Ruotsin Itä-Intian kauppakomppanian johtajaksi ja sai kaksi vuotta myöhemmin aatelisarvon af Grubbens -nimellä. Sisarensa kuolinvuonna 1788 hän otti toiseksi vaimokseen Perttelistä kotoisin olleen Sofia Elisabet Waszin. Heidän tyttärensä avioituivat Avellan- ja Hirn-sukuihin. ==Lähteet== Luokka:Suomalaiset ruukinpatruunat Luokka:Vuonna 1721 syntyneet Luokka:Vuonna 1788 kuolleet
Hirvo

Hirvo on suomalainen harvinainen miehen etunimi, joka on muinaissuomalaista alkuperää. Se viittaa hirveen. Se otettiin Suomen almanakkaan maaliskuun 13. päiväksi vuodesta 1929 lukien, mutta sai niin vähän kantajia, että poistettiin 1950 lukien. == Lähde == Kustaa Vilkuna, Etunimet Luokka:Etunimet
Hannu Pärssinen

Hannu Tapio Pärssinen (s. 24. syyskuuta 1960 Polvijärvi) on aktiiviuransa päättänyt suomalainen aitajuoksija. Hän edusti koko uransa ajan Viipurin Urheilijoita ja hänen valmentajanaan toimi Raimo Reinikka. Kalevan kisoista Pärssinen saavutti 110 metrin aitajuoksusta kaksi pronssia vuosina 1983 sekä 1986. Lisäksi hän oli viestijuoksun SM-kisoissa mukana voittamassa 4 x 100 metrin viestijuoksussa kultaa vuonna 1987 ja kaksi hopeaa vuosina 1983 ja 1984 sekä 4 x 400 metrin viestijuoksusta hopeaa vuonna 1984 ja pronssia vuonna 1985. Sisäratojen SM-kilpailuista Pärssinen voitti 60 metrin aitajuoksussa kolme kultaa vuosina 1982, 1983 ja 1984 sekä hopeaa vuonna 1985. Virallisissa kilpailuissa hän ei ole esiintynyt vuoden 1989 jälkeen. Urheilu-uransa jälkeen Pärssinen on toiminut Oy Ford Ab:n toimitusjohtajana vuodesta 2005. == Lähteet == Luokka:Suomalaiset pika-aitajuoksijat Luokka:Suomalaiset liikemiehet Luokka:Vuonna 1960 syntyneet Luokka:Elävät henkilöt
Salvador Durán

Salvador Durán Sánchez (s. 6. toukokuuta 1985, México, Meksiko) on meksikolainen autourheilija. Hän on entinen Formula E -sarjan kuljettaja. Hän kilpaili kaudella 2014–2015 Amlin Aguri tallissa. Kaudeksi 2015–2016 hän siirtyi Trulli GP -talliin, mutta Trulli GP ei lopulta pystynyt osallistumaan kauteen, joten Duran palasi Amlin Agurille kolmeen osakilpailuun. ==Formula E -tilastot== Kausi Talli 1 2 3 4 5 6 7 8 9 10 11 Pisteet Sijoitus 2014–15 Amlin Aguri BEI PUT PDE Kesk. BNA DSQ MIA 10 LBH Kesk. MON Kesk. BER 17 MOS 6 LON 17 LON 8 13 21. 2015–16 Trulli BEI DNA PUT PDE 0 22. 2015–16 Team Aguri BNA Kesk. MEX 15 LBH 14 PAR BER LON LON 0 22. * Kausi käynnissä. == Lähteet == Luokka:Meksikolaiset autourheilijat Luokka:Formula Renault 3.5 -kuljettajat Luokka:Formula E -kuljettajat Luokka:Vuonna 1985 syntyneet Luokka:Elävät henkilöt
Tomu (hevonen)

Tomu (1924 – kuolinaika ei tiedossa) oli musta suomenhevostamma, jonka isä oli Nuoli, emä Reksu ja emänisä Villi. Tomu kilpaili menestyksekkäästi ravurina voittaen neljä ravikuninkuutta (1930–1933). Tamma juoksi useita Suomen ennätysaikoja parantaen sekä 3000 metrin että mailin ennätystä kerran, ja se oli ensimmäinen kilometriajan 1.30 virallisesti alittanut suomenhevonen. Sen ennätys (paras kilometriaika) oli 29,8. == Kilpaura == Tomun kasvattaja, omistaja, valmentaja ja ohjastaja oli porilainen tilanomistaja Frans Vanhatalo. Tamma aloitti kilpauransa Tampereella tammikuussa 1929 ja saavutti saman vuoden syksyllä samoin Tampereen raviradalla 2000 metrin kilpailussa ajan 3.02,8. Neljänä seuraavana vuonna se voitti ravikuninkuuden, josta oriit ja tammat tuolloin kilpailivat samassa sarjassa. Viimeisissä kuninkuusraveissaan se saavutti mailin Suomen ennätysajan 2.24,6 (kilometriaika 29,9), samana kesänä 1933 myös 3000 metrin Suomen ennätysajan 4.40,8. Kaikkiaan se osallistui kuusivuotisen kilpauransa aikana 74 kilpailuun ja saavutti 62 voittoa; kaudella 1930 se voitti kaikki 19 lähtöään. Lama-aika vähensi tuolloin kaiken aikaa kilpailutoimintaa. Tomua pidetään sotavuosia edeltäneen ajan ylivoimaisimpana suomalaisjuoksijana, ja sen merkitys Satakunnan raviurheilun nousulle oli valtava. == Kantakirjaus ja jälkeläiset == Tomu kantakirjattiin vuonna 1929. Lausunto oli seuraava: ”Rotutyyppi jotenkin tyydyttävä, pitkä kaula, korkea säkä, suora selkä, pitkä lanne, jyrkkä tasaleveä lautanen, hennot tyydyttävän kuivat jalat. Luonne ja askel hyvät.” Sen säkäkorkeudeksi mitattiin 160 cm. Tomu sai ainakin kaksi varsaa, joista vuonna 1940 syntynyt ori Tomuri (i. Lohdutus) ravasi huippujuoksijaksi (kilometriaika 30,8) ja jatkoi sukuaan. == Lähteet == Luokka:Ravikuninkaalliset
Arvid Appelgren

Arvid Conrad Appelgren (30. kesäkuuta 1876 Hanko – 22. tammikuuta 1961) oli tsaarin Venäjän armeijassa palvellut upseeri, joka Suomen itsenäistyttyä oli Suomen armeijan upseeriluettelossa reserviin sijoitettuna kenraalimajurina. Appelgren kävi Haminan kadettikoulun 1889-1896 ja palveli Venäjän armeijassa mm. Turkestanissa, Mantsuriassa, Amurissa, Puolassa ja Romaniassa. Ensimmäisen maailmansodan alettua hän toimi 10. Siperian tarkk’ampujadivisioonan esikuntapäällikönä 1914-1915 sekä 37. Siperian tarkk'ampujarykmentin komentajana 1916-1917 Dobruzassa ja Seretjoella. Vuonna 1917 hän toimi divisioonan esikuntapäällikkönä sekä IV. armeijakunnan vt. esikuntapäällikkönä. 29.10.1917 hänestä tuli 10. Siperian tarkk’ampujadivisioonan komentaja ja hän demobilisoi divisioonan ja erosi Venäjän armeijan palveluksesta huhtikuussa 1918. Appelgren ylennettiin everstiksi 1914 ja kenraalimajuriksi 1917. Syksyllä Appelgren liittyi Venäjän sisällissodan valkoisten Denikinin armeijaan toimien 2. armeijaosaston sekä ranskalaisen retkikunnan esikuntapäällikkönä syksystä 1918 kevääseen 1919. Suomeen hän palasi tammikuussa 1920. Hän ei ollut aktiivipalveluksessa Suomen armeijassa mutta toimi suojeluskunnassa. 1920-luvulla hän toimi pankkialalla ja 1930-luvulla vakuutusyhtiöissä. Appelgren oli Helsingin Osakepankin Vaasan konttorin apulaisjohtajana 1920–1923 ja Helsingin Osakepankin Porvoon konttorin esimiehenä 1923–1928. Vuodesta 1928 alkaen hän toimi Henkivakuutusyhtiö Verdandin tarkastajana Turussa.Henkilötietoja, Aamulehti, 30.06.1936, nro 172, s. 4, Kansalliskirjaston digitaaliset aineistot Appelgrenin vaimo oli kirjailija Anne-Marie Appelgren. ==Lähteet== *http://www.kansallisbiografia.fi/kenraalit/?gid=13 Luokka:Suomalaiset kenraalit Luokka:Venäjän sisällissodan valkoiset Luokka:Vuonna 1876 syntyneet Luokka:Vuonna 1961 kuolleet
Väinö Svanström

Väinö Vilhelm Svanström (7. marraskuuta 1884 Helsinki – 22. tammikuuta 1966 Helsinki) oli Venäjällä koulutuksensa saanut ja Suomen armeijassa kenraalimajuriksi ylennyt tykistöupseeri. Svanström valmistui ylioppilaaksi 1904 ja kävi Kiovan sotaopiston 1905–1907 ja palveli Venäjän armeijan tykistössä 1907–1918. Hän osallistui ensimmäiseen maailmansotaan vuosina 1914–1917 itärintamalla ja kesästä 1917 alkaen Kaukasian rintamalla, jossa hän palveli vuoristotykistöprikaatin komentajana. Lokakuun vallankumouksen jälkeen Svanström siirtyi tammikuussa 1918 itsenäiseksi julistautuneen Armenian armeijaan, jossa hän sai everstiluutnantin arvon. Hän erosi Armenian armeijasta toukokuussa 1918 palatakseen itsenäistyneeseen Suomeen. Hänet merkittiin elokuussa 1918 Suomen armeijaan kapteenina, joka oli ollut hänen korkein arvonsa Venäjän armeijassa. Svanström palveli Suomen rannikkotykistössä 1918–1919 ja sittemmin kenttätykistörykmentti 2:n komentajana 1919–1933. Hän oli tykistön tarkastajan apulaisena 1933–1937 ja tykistön tarkastajana 1937–1939. Svanström määrättiin syksyllä 1939 ylimääräisten kertausharjoitusten yhteydessä päämajan ja yleisesikunnan tykistökomentajaksi, missä tehtävässä hän toimi koko talvisodan ja vielä jatkosodan hyökkäysvaiheen ajan aina vuoteen 1942. Käytännössä tämä tarkoitti toimimista tykistön tarkastajana olleen kenraali V. P. Nenosen apulaisena hankinta-asioissa. Svanström oli päämajan ase-esikunnan päällikkönä 1942–1944 ja pääesikunnan taisteluvälineosaston varikkojen tarkastajana 1945–1946. Erottuaan palveluksesta hän toimi Helsingin kaupungin kansanhuollon apulaisjohtajana 1946–1949 ja johtajana 1949–1954. Svanström oli vuosina 1935–1942 valtion tykkitehtaan ja vuosina 1937–1944 valtion ammustehtaan johtokunnan puheenjohtajana. Ylennykset Suomen armeijassa: majuri 1919, everstiluutnantti 1921, eversti 1925, kenraalimajuri 1938. ==Lähteet== * * Luokka:Suomalaiset kenraalit Luokka:Vuonna 1884 syntyneet Luokka:Vuonna 1966 kuolleet
EDIC 9091

EDIC 9091 (runkonumero L9091) oli Ranskan laivaston EDIC-luokan maihinnousualus (). == Valmistus == Alus tilattiin Villeneuve la Garennesta Société finistérienne de construction navalelta (SFCN), missä köli laskettiin 12. kesäkuuta 1957. Se laskettiin vesille 7. tammikuuta 1958 ja otettiin palvelukseen vielä saman vuoden lopulla 5. joulukuuta.netmarine.net == Palvelus == Alus poistettiin palveluksesta 29. marraskuuta 1988. == Lähteet == * === Viitteet === Luokka:Ranskan laivaston maihinnousualukset
EDIC 9092

EDIC 9092 (runkonumero L9092) oli Ranskan laivaston EDIC-luokan maihinnousualus (). == Valmistus == Alus tilattiin Villeneuve la Garennesta Société finistérienne de construction navalelta (SFCN), missä köli laskettiin 1957. Se laskettiin vesille 21. helmikuuta 1958 ja otettiin palvelukseen 17. helmikuuta 1959.netmarine.net == Palvelus == Alus poistettiin palveluksesta 4. marraskuuta 1988. == Lähteet == * === Viitteet === Luokka:Ranskan laivaston maihinnousualukset
EDIC 9093

EDIC 9093 (runkonumero L9093) oli Ranskan laivaston EDIC-luokan maihinnousualus (). == Valmistus == Alus tilattiin Villeneuve la Garennesta Société finistérienne de construction navalelta (SFCN), missä köli laskettiin 1957. Se laskettiin vesille 17. huhtikuuta 1958 ja otettiin palvelukseen 17. helmikuuta 1959.netmarine.net == Palvelus == Alus poistettiin palveluksesta 18. toukokuuta 1988. == Lähteet == * === Viitteet === Luokka:Ranskan laivaston maihinnousualukset